《题东林寺》
宋代·陈舜俞

净社清谈尽，高名野史传。
空山留旧寺，老桧识当年。
殿古应藏璧，僧閒学种莲。
徘徊二林月，犹照虎溪泉。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。